เคยกินยาเลื่อนประจำเดือนตอนเดือน กันยายน ประจำเดือนครั้งสุดท้ายมาวันที่30 มกราคม วันที่ 13 ก.พ. ทำไมประจำเดือนมาอีก3วัน เป็นสีน้ำตาล มีอาการปวดท้องหน่วงๆปวดก้นและขา มีเพศสัมพันธ์ด้วยการใช้ถุงยางทุกครั้ง เลือดที่เกิดเกิดจากอะไรคะ มีสิวเพิ่มขึ้นที่ใบหน้าด้วยค่ะ
สวัสดีค่ะ หากประจำเดือนมาวันที่ 30 ม.ค. แล้วในวันที่ 13 ก.พ. ได้มีประจำเดือนมาอีก 3 วัน ถือว่ามีระยะห่างรอบประจำเดือนที่สั้นกว่าปกติ โดยเลือดดังกล่าว อาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกในวันที่ 30 ม.ค. อาจไม่ใช่ประจำเดือนก็ได้ ทั้งนี้ การใช้ถุงอนามัยป้องกันนั้น จะมีโอกาสตั้งครรภ์ได้ประมาณ 2%-18%2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นส่วนการที่เคยทานยาเลื่อนประจำเดือน ตั้งเต่เมื่อเดือน ก.ย. และหากหลังจากนั้น ประจำเดือนมาเป็นปกติเดือน ก็จะไม่ได้มีผลทำให้เกิดเลือดออกผิดปกติในครั้งนี้ค่ะดังนั้น แนะนำควรลองตรวจหาการตั้งครรภ์ดูก่อน หากตรวจไม่พบ ก็ให้สังเกตอาการต่อไปก่อย หากยังมีเลือดผิดปกติออกมาอีก ก็ควรไปพบสูติ-นรีแพทย์เพื่อตรวจหาสาเหตุค่ะ